એચએએલના ચેરમેન આર. માધવને કહ્યું હતું, ‘અમને ગત સોદો રદ થયો છે તેના વિશે કંઈ જાણકારી મળી જ નથી. અમે રફાલ અંગે ટિપ્પણી કરવા માગતા નથી, કેમકે હવે અમે આ સોદામાં સામેલ નથી.’ કોંગ્રેસના નેતૃત્વમાં રહેલી અગાઉની યુપીએ સરકારે ફ્રાન્સની કંપની દ’સૉ એવિએશન સાથે ૧૨૫ રફાલ વિમાનોનો સોદો કર્યો હતો. જેમાંથી ૧૦૮ વિમાનોનું નિર્માણ લાઈસન્સ્ડ પ્રોડક્શન અંતર્ગત એચએએલ દ્વારા કરવાનું હતું અને ૧૮ વિમાનોનું નિર્માણ ફ્રાન્સમાં કરીને તેને ભારત લાવવાની યોજના હતી. જો કે આ સોદો આગળ વધ્યો નહોતો.